CELEX: 32010D0354
Language: sl
Date: 2010-06-25 00:00:00
Title: 2010/354/: Sklep Komisije z dne 25. junija 2010 o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo pri divjih prašičih (notificirano pod dokumentarno številko C(2010) 4170)  (Besedilo velja za EGP)

26.6.2010   
            
            
               SL
            
            
               Uradni list Evropske unije
            
            
               L 160/28
            
         SKLEP KOMISIJE
   z dne 25. junija 2010
   o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo pri divjih prašičih
   (notificirano pod dokumentarno številko C(2010) 4170)
   (Besedilo velja za EGP)
   (2010/354/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2008/855/ES z dne 3. novembra 2008 glede nadzornih ukrepov v zvezi s klasično prašičjo kugo v nekaterih državah članicah (3) določa nekatere nadzorne ukrepe za zdravje živali v zvezi s klasično prašičjo kugo v državah članicah ali njihovih regijah, določenih v Prilogi k navedeni odločbi.
            
         
               (2)
            
            
               Priloga k Odločbi 2008/855/ES obsega tri dele, odvisno od epidemiološkega stanja območij, ki so v njej navedena. V delih I in II navedene priloge so navedena območja v državah članicah, kjer se epidemiološko stanje v zvezi z divjimi prašiči šteje kot najugodnejše.
            
         
               (3)
            
            
               Čeprav so divji prašiči vključeni v področje delovanja Odločbe 2008/855/ES, so nadzorni ukrepi iz navedene odločbe prvenstveno usmerjeni k prašičem z gospodarstev in proizvodom, ki iz njih izvirajo.
            
         
               (4)
            
            
               Odločba Komisije 2002/106/ES (4) določa diagnostične postopke, metode vzorčenja in merila za ocenjevanje rezultatov laboratorijskih preiskav za potrjevanje klasične prašičje kuge.
            
         
               (5)
            
            
               Za boljši nadzor razširjenosti prašičje kuge je primerno zagotoviti nekatere nadzorne ukrepe za zdravje živali, usmerjene na populacijo divjih prašičev, okuženo z navedeno boleznijo. Zlasti je treba določiti prepoved za odpošiljanje pošiljk z območij iz Priloge k Odločbi 2008/855/ES živih divjih prašičev in svežega mesa, mesnih pripravkov in mesnih izdelkov, ki so sestavljeni iz takšnega mesa ali ga vsebujejo.
            
         
               (6)
            
            
               Vendar je primerno dovoliti, da se pošiljke svežega mesa divjih prašičev, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, odpošljejo z navedenih območij na druga območja, ki niso navedena v Prilogi k Odločbi 2008/855/ES, pod pogojem, da so virološki testi opravljeni v skladu z Odločbo 2002/106/ES, da so rezultati navedenih testov negativni in da pristojni veterinarski organ namembnega kraja izda predhodno odobritev.
            
         
               (7)
            
            
               Odločbo 2008/855/ES je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V Odločbo 2008/855/ES se vstavi naslednji člen 8b:
   
      „Člen 8b
      Ukrepi v zvezi z živimi divjimi prašiči, svežim mesom, mesnimi pripravki in mesnimi izdelki, ki so sestavljeni iz mesa divjih prašičev ali ga vsebujejo
      1.   Zadevne države članice z območji iz Priloge zagotovijo, da:
      
                  (a)
               
               
                  se nobeni živi divji prašiči z območij iz Priloge ne odpošljejo v druge države članice ali na druga območja ozemlja iste države članice;
               
            
                  (b)
               
               
                  se nobene pošiljke svežega mesa divjih prašičev, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, z območij iz Priloge ne odpošljejo v druge države članice ali na druga območja ozemlja iste države članice.
               
            2.   Z odstopanjem od odstavka 1(b) lahko zadevne države članice z območji iz delov I in II Priloge dovolijo odpošiljanje pošiljk svežega mesa divjih prašičev, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, z navedenih območij na druga območja, ki niso navedena v Prilogi, pod pogojem, da:
      
                  (a)
               
               
                  je bil na prašičih opravljen test z negativnimi izvidi na klasično prašičjo kugo v skladu s kakršnimi koli diagnostičnimi postopki, opisanimi v delu A(1), delu B ali delu C poglavja VI Priloge k Odločbi 2002/106/ES;
               
            
                  (b)
               
               
                  pristojni organ namembnega kraja izda predhodno odobritev.“
               
            
   Člen 2
   Ta sklep je naslovljen na države članice.
   
      V Bruslju, 25. junija 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 302, 13.11.2008, str. 19.
   
      (4)  UL L 39, 9.2.2002, str. 71.